寄姊夫焦韞叔兼簡三姊
作者：王令
朝代：宋

paragraphs: 風舟挽晴江，載客日夜行。
身遠心在家，腹腸何由平。
未知所到期，先計還歸程。
時尋别時語，涕淚下縱横。
仰觀風中雲，下視水上萍。
共在天地間，可無同飄零。
瀉此罇中酒，美魚其飲羮。
雖飽不厭饑，强醉終自醒。
笑言雖在遠，音問猶有形。
願因東南風，時寄西北聲。